Akken akken almi wḍent tesɛa n lechurid , tina tesɛa-d aqcic ma d tayeḍ tesɛa-d taqcict , ma d tina n wexxam tesɛa-d aqcic ma d tina yessufeɣ d taxxamt tesɛa-d taqcict, tekker truḥ ar takna-s taḥka-yas , tenna-yas : - yella waya yella waya, tura ihi ilaq anembadel , ad awwiɣ teqcict-agi s axxam belli d taqcict id sɛiɣ, kem jmeɛ aqcic-agi lafɣa ad t-id yaf ad t-ineɣ akka id tella taluft tina tettrebbi taqcict, d yelli-s n selṭan d tamerkantit,ma d tina niḍen d tafellaḥt kan d tazawalit, aqcic-nni ikker-d d amectaq, ad iruḥ meskin ar lexla ad yexdem tajewwaqt ad yettjewwiq lmal ad ikes, ad yef aweṭuf deg lqaɛa ad as-iffek aɣrum, ad yaf awekkiw-nni yettenkaren aken deg usɣar ad as-ifek aɣrum deg uɛwin-is ad ikes daya.Almi d yiwen wass ikcem-d s axxam, imuger-it-id selṭan-nni yewhem amek aka netta ad yettjewwiq , lmal ad ikes ur tsetten ara wuccanen, yeṭṭef-it-id isudden-it yenna-yas : - anwa ara k-yesɛun d mmi-s ula d yiwen wass, atan tḥarceḍ, tkeseḍ lmal deg lexla ur keččin ara wuccanen .